অভিযান শেষে সহকারী পরিচালক আব্দুল জব্বার মন্ডল ঢাকাটাইমসকে জানান, বাটন রোজ শত শত প্যাকেট রান্নার উপকরণ বিদেশ থেকে নিয়ে এসেছেন। সেগুলো তাদের ময়লা ভর্তি বাস্কেটের সাথে স্টোর রুমে রেখে দিয়েছিল। এছাড়া রান্না করা খাবার তাদের ডাস্টবিনের পাশে স্পর্শ করে রেখে দিয়েছিল। আর গ্রিল মশলা মাখিয়ে ওয়ালের সাথে হেলান দিয়ে রেখে দিয়েছে; যেখানে মশলা জীবানু থাকাটা স্বাভাবিক ছিল। তারা কোল্ড ড্রিংকস তিন থেকে চার গুণ বেশি দামে বিক্রি করত। এসব অভিযোগে প্রতিষ্টানটিতে ৭৫ হাজার টাকা জরিমানা করা হয়।